polyglot-tagger/wikipedia-language-snippets-filtered huggingface dataset:
Il-Kastell ta' Beaumaris għadda għand il-kontroll tal-familja Bulkeley, li tradizzjonalment kienu l-kuntistabbli tal-kastell, li minnufih neħħew il-kumplament tal-materjal li kien għad fadallu l-kastell, inkluż is-soqfa, u l-Kastell ta' Conwy ġie rritornat lill-familja Conway, li neħħew iċ-ċomb u l-injam tal-kastell, u b'hekk spiċċa fdalijiet biss ukoll.
Madankollu fis-snin 60 tas-seklu 13, il-mexxej ta' Wales Llywelyn ap Gruffudd sfrutta gwerra ċivili bejn Enriku III u l-barunijiet ribelli fl-Ingilterra biex isir is-setgħa dominanti, u ġie formalment rikonoxxut bħala l-Prinċep ta' Wales skont it-Trattat ta' Montgomery.
Henry Percy ħa ġurament fil-kappella tal-kastell sabiex jipproteġi lir-re jekk jaqbel li jitlaq mill-kastell, iżda meta Richard telaq ittieħed priġunier minnufih, u iktar 'il quddiem ittieħed u miet priġunier fil-Kastell ta' Pontefract.
L-istoriku Arnold Taylor iddeskriva lil Beaumaris bħala "l-iżjed eżempju perfett ta' ppjanar konċentriku simetriku" fir-Renju Unit, u għal bosta snin il-kastell kien meqjus bħala l-quċċata tal-inġinerija militari matul ir-renju ta' Dwardu I.
Il-kastell jitqies mill-UNESCO li huwa "kisba artistika unika" minħabba l-mod kif jikkombina "strutturi b'ħajt dobblu karatteristiċi tas-seklu 13 fi pjanta ċentrali" u minħabba s-sbuħija tal-"proporzjonijiet u xogħol bil-ġebel" tiegħu.
Belper diġà kien villaġġ stabbilit bis-suq tiegħu stess qabel ma Jedediah Strutt beda jibni l-fabbriki, b'hekk ma kellux għalfejn ikollu rwol attiv fl-iżvilupp tal-komunità f'entità li ssostni lilha nnifisha bħalma kellu Richard Arkwright f'Cromford.
Carl Delius ħadem fl-Ingilterra u ta l-pjanijiet ta' ħafna mill-invenzjonijiet ta' Arkwright lil Johann Gottfried Brugelmann; Brugelmann uża l-informazzjoni biex jistabbilixxi fabbrika f'Ratingen, qrib Düsseldorf, il-Ġermanja, li bdiet il-produzzjoni fl-1784.
Bejn il-Fabbrika ta' Langley u l-Maħżen ta' Cromford, fejn il-kanal kien jintemm fil-kumpless tal-fabbrika, il-kanal kien jgħaddi tul żewġ akkwedotti, kien jgħaddi minn 3,000 jarda ta' mini taħt xi fabbriki tal-ħadid f'Bull Bridge, u minn erbatax-il magħlaq.
Huwa pproduċa magna għat-tqardix, il-proċess li bih il-fibri tal-qotob kienu jinfirxu b'mod parallel, madankollu mhux l-invenzjonijiet kollha tiegħu kellhom suċċess u t-tindif tal-qoton kien isir bl-idejn sas-snin 90 tas-seklu 18 meta mbagħad ġiet ivvintata magna effettiva.
New Lanark fl-Iskozja – Sit ta' Wirt Dinji ieħor tal-UNESCO – kien influwenzat direttament minn Richard Arkwright u mill-iżviluppi fil-Wied ta' Derwent; Lanark ġie identifikat bħala sit potenzjali għal fabbrika waqt żjara minn David Dale u Arkwright fl-1784.
Dale iktar 'il quddiem stabbilixxa erba' fabbriki fi New Lanark; strutturalment kienu simili għall-Fabbrika ta' Masson ta' Arkwright u mill-inqas tnejn mill-fabbriki kienu jużaw teknoloġija li ġiet żviluppata fil-Wied ta' Derwent, minkejja li s-sistema tal-fabbriki kienet differenti minn dik użata fil-Wied ta' Derwent.
L-affarijiet reliġjużi tal-komunità kienu inqas ta' interess għal Arkwright, u Arkwright iż-żgħir baqa' ma beniex il-Knisja ta' Cromford qabel l-1797; missieru kellu l-ħsieb li tkun kappella privata għall-familja Arkwright fil-Kastell ta' Willersley.
Il-linja ferrovjarja kienet titla' minn 277 pied 'il fuq mil-livell tal-baħar fil-Maħżen ta' Cromford sa għoli ta' 1,264 pied 'il fuq mil-livell tal-baħar f'Ladmanlow, qabel ma kienet tinżel sa 747 pied fl-imħażen tal-Kanal ta' Peak Forest.
Is-sistema tal-enerġija mill-ilma ġiet introdotta għall-ewwel darba fl-Ingilterra minn John Lombe fil-fabbrika tal-ħarir tiegħu f'Derby fl-1719, iżda kien Richard Arkwright li applika din is-sistema għall-proċess tal-produzzjoni tal-qoton fis-snin 70 tas-seklu 18.
Il-Fabbrika ta' Cromford kienet is-sit fejn inbniet l-ewwel fabbrika ta' Arkwright, u dak iż-żmien il-villaġġ ta' Cromford fil-qrib tkabbar b'mod sinifikanti għall-forza tax-xogħol il-ġdida; din is-sistema ta' produzzjoni u ta' abitazzjonijiet tal-ħaddiema ġiet ikkopjata fil-wied kollu.
Il-parti tan-Nofsinhar tal-linja ferrovjarja, mill-Maħżen ta' Cromford sa Hurdlow, fix-Xlokk ta' Buxton, fetħet fid-29 ta' Mejju 1830, u fis-6 ta' Lulju 1831 infetħet il-bqija tal-linja sa Whaley Bridge.
Minkejja li l-industrija tal-qoton fil-Wied ta' Derwent majnat, ħafna mill-istrutturi assoċjati mal-proċessi industrijali marbuta mal-produzzjoni tal-qoton u l-abitazzjonijiet tal-ħaddiema għadhom jeżistu u b'kollox hemm 848 binja elenkata fi ħdan is-Sit ta' Wirt Dinji tal-UNESCO.
Ir-raġuni li nbena insedjament fl-istess żmien li nbniet il-Fabbrika ta' Cromford kienet biex il-ħaddiema jkollhom abitazzjonijiet fejn setgħu jgħixu; l-unika mod kif seta' jiġi żgurat li jkun hemm il-ħaddiema meħtieġa mill-fabbrika kien li jiġu pprovduti d-djar għall-ħaddiema u għall-familji tagħhom.
Sal-1763, 30 sena wara li kienet skadiet il-privattiva ta' Lombe, kienu nbnew seba' fabbriki tat-tip ta' Lombe biss minħabba li s-suq tal-ħarir kien żgħir, iżda Lombe kien introduċa forma vijabbli ta' makkinarju mħaddem bl-enerġija mill-ilma u kien stabbilixxa mudell għall-organizzazzjoni tax-xogħol li l-industrijalisti iktar 'il quddiem segwew.
Il-Fabbriki tal-Wied ta' Derwent bħala Sit ta' Wirt Dinji tal-UNESCO jkopru erja ta' 12.3 km2 u huma estiżi fuq medda ta' 24 kilometru tal-Wied ta' Derwent, f'Derbyshire, minn Matlock Bath fit-Tramuntana saċ-ċentru tal-belt ta' Derby fin-Nofsinhar.
François Charles Mauriac , bl-Oċċitan: Francés Carles Mauriac; twieled fil-11 ta' Ottubru 1885 – miet fl-1 ta' Settembru 1970) kien rumanzier, drammaturgu, kritiku, poeta u ġurnalist Franċiż, membru tal-Académie française mill-1933, u rebbieħ tal-Premju Nobel għal-Letteratura fl-1952.
L-Oqbra Rjali tad-Dinastija Joseon huma 40 qabar ta' membri tal-familja Yi, li rrenjat fil-Korea (fid-dinastija magħrufa bħala Joseon, u iktar 'il quddiem bħala l-Imperu Korean) bejn l-1392-1910. Dawn l-oqbra huma mifruxa f'18-il post differenti fil-Peniżola Koreana.
F'dan ir-raggruppament hemm Gongneung , Sunneung (għar-Reġina Gonghye, l-ewwel mara tar-Re Seongjong u l-oħt iż-żgħira tar-Reġina Jangsun) u Yeongneung (għall-Prinċep Eredi Hyojang, li wara mewtu ġie onorat bħala r-Re Jinjong, u għar-Reġina Hyosun).
Jeongneung: 3730′32″N 12703′07″EJeongneung (ma għandux jiġi konfuż mal-qabar bl-istess isem li jinsab fix-xaqlibiet tan-Nofsinhar tal-muntanja Bukhansan, f'Seoul ukoll) huwa l-qabar tar-Re Jungjong u jinsab fin-Nofsinhar ta' Seoul, filwaqt li Seonneung fih il-fdalijiet tar-Re Seongjong u tat-tielet mara tiegħu, ir-Reġina Jeonghyeon.
Heonneung huma par oqbra li fihom il-fdalijiet ta' Taejong tad-dinastija Joseon u tar-Reġina Wongyeong, filwaqt li Inneung hija tumbata waħda li tinsab mitejn metru lejn il-Punent u fiha l-fdalijiet tar-Re Sunjo u tar-Reġina Sunwon.
L-ewwel tliet siti, il-Kumpless Storiku ta' Split bil-Palazz ta' Djoklezjanu, Dubrovnik, u l-Park Nazzjonali tal-Lagi ta' Plitvice, tniżżlu fil-lista tas-Siti ta' Wirt Dinji tal-UNESCO fit-tielet Sessjoni tal-UNESCO fl-1979.
Fl-1941 hija ggradwat mill-Kulleġġ Statali tal-Belle Arti ta' Panos Terlemezyan; imbagħad fl-1950 iggradwat mill-Istitut Statali tal-Belle Arti u tat-Teatru ta' Yerevan; u fl-aħħar temmet l-istudji tagħha mill-1950 sal-1952 fid-dipartiment tal-pittura fid-Dar tal-Kultura Armena f'Moska, taħt B. V. Johanson.
Scarlatti kien diġà klaviċembalist stabbilit: hemm ġrajja dwar prova kompetittiva tal-ħiliet ma' George Frideric Handel fil-palazz tal-Kardinal Ottoboni f'Ruma fejn ġie ġġudikat possibbilment superjuri għal Handel fuq il-klaviċembalu, għalkemm imbagħad inferjuri fuq l-orgni.
Għalkemm id-dati preċiżi tal-kompożizzjoni għal dawn is-sonati eżistenti mhumiex magħrufa, Kirkpatrick jikkonkludi li x'aktarx Scarlatti kkomponihom lejn l-aħħar tal-karriera tiegħu , u l-maġġoranza tagħhom x'aktarx wara li għalaq sitta u sebgħin sena.
Fl-istaġun 2008–09, staġun mimli tensjoni għal Espanyol, fejn kienu kklassifikati mal-aħħar tlieta għal perjodu twil, Kameni kellu żewġ inċidenti: l-ewwel, hu kellu konfrontazzjoni fiżika ma' partitarju wara sessjoni ta' taħriġ f'Jannar, imbagħad iġġieled ma sieħbu tat-tim Grégory Béranger għal darb'oħra fit-taħriġ, f'Mejju.
Dan il-midalja għamiltu famuż hekk kif hu ssieħeb mal-klabb Franċiż Le Havre imma ma setax jilgħab fl-ewwel tim, u baqgħa fuq il-bank tar-riżerva matul il-waqfa ta' erba' snin, hu kien misluf ukoll lil AS Saint-Étienne iżda naqas li jilgħab.
Punt ta 'appoġġ għar-renju Franki quddiem l-ispinta Breton, kien maħkum fl-851 minn Nominoë . Minn dak iż-żmien 'l quddiem, l-istorja tal-belt hija fil-biċċa l-kbira marbuta ma' dik tal- Brittanja, li tagħha saret il-kapitali dukali fis- , meta bdiet il-kostruzzjoni tal -katidral tagħha.
Nantes ) huwa komun fil - Punent ta ' Franza, li jinsab fin - nofsinhar tal - Massif Armoricain, li jestendi fuq ix - xtut tal - Loire, mill - Oċean Atlantiku .Kapitali tad- dipartiment ta 'Loire-Atlantique, u prefettura tar-reġjun ta' Pays de la Loire, hija parti mill-Brittanja storika, li tinsab f'Pays Nantais, wieħed mill- pajjiżi tradizzjonali tal-Brittanja.
Meta matematiku Lhudi Sovjetiku prominenti, Grigory Margulis, intgħażel mill-Unjoni Matematika Internazzjonali biex jingħata l-Medalja tal-Qasam fl-1978, Pontryagin, li kien membru tal-Kumitat Eżekuttiv dak iż-żmien, oġġezzjona b'mod sod.
Flimkien ma' René Thom, jitqies bħala wieħed mill-kofundaturi tat-teorija tal-kobordiżmu kif ukoll wieħed mill-koskoprituri tal-idea ċentrali ta' din it-teorija, li stabbiliet li l-kobordiżmu u l-omotopija stabbli huma ekwivalenti.
Minkejja li kien għama, xorta waħda rnexxielu jsir wieħed mill-ikbar matematiċi tas-seklu 20, parzjalment bl-għajnuna ta' ommu Tatyana Andreevna li kienet taqralu kotba u dokumenti tal-matematika (b'mod notevoli dawk ta' Heinz Hopf, J. H. C. Whitehead, u Hassler Whitney).
Ir-Rumani bnew ħafna fanali, bħat-Torri ta’ Erkole fit-Tramuntana ta' Spanja, li għadu jiffunzjona sal-lum, u l-fanal daqstant ieħor famuż fil-Kastell ta’ Dover, li llum huwa madwar nofs l-għoli oriġinali tiegħu u jissopravivi bħala fdal storiku.
Bl-istess mod, il-belt stat ta' Hamburg kisbet poter politiku fis-seklu 13 fuq gżira remota 150 kilometru 'l isfel mill-estwarju tax-xmara Elbe biex bniet it- Torri l-Kbir ta' Neuwerk sal-1310 biex jipproteġi r-rotot tal-kummerċ tiegħu.
Fl-1819, bħala idea ta' promozzjoni, huwa ddeċieda li jippubblika volum ta' varjazzjonijiet ta' waltz "patrijottiku" li kien kiteb apposta għal dan l-iskop, b'varjazzjoni waħda minn kull kompożitur Awstrijaku importanti li kienu għadu ħaj dak iż-żmien, kif ukoll minn diversi kompożituri sinifikanti mhux Awstrijaċi.
Jikkostitwixxu wħud mill-iżjed xogħlijiet bil-pjanu apprezzati ġeneralment ta' Beethoven u l-ikbar sett ta' varjazzjonijiet ta' dak iż-żmien, u ġeneralment huma magħrufa sempliċement bħala l-Varzjazzjonijiet ta"' Diabelli, Op. 120.
Matul l-Ewwel Gwerra Dinjija u t-Tieni Gwerra Dinjija, xi impjanti, bħal dak ta' Zenith, li iktar 'il quddiem saret Dixi, speċjalizzaw fil-produzzjoni tal-armi. Il-produzzjoni tal-arloġġi kienet teħtieġ ukoll għadd ta' artisti u inventuri assoċjati.
Bħal fil-biċċa l-kbira tal-bliet tal-produzzjoni tal-arloġġi fil-muntanji Jura, il-ħajja politika u soċjali f'Le Locle kienet influwenzata ferm mill-ideat tar-radikaliżmu, tas-soċjaliżmu u iktar 'il quddiem tal-anarkiżmu. Il-Professur James Guillaume ppropona l-ħolqien ta' sezzjoni tal-Ħaddiema Internazzjonali fl-1866.
L-organizzazzjonijiet Soċjalisti fejn kien jiġi mitkellem il-Ġermaniż, inkluż il-Grütliverein u l-Arbeiterverein huma xhieda li sal-aħħar tas-seklu 19, bosta ħaddiema mill-Iżvizzera Ġermaniża kienu jaħdmu f'Le Locle.
Fl-2004, għall-ewwel darba, il-kunsill ġie ddeterminat minn plebixxit, u b'hekk il-Partit Żvizzeru tal-Ħaddiema kiseb tliet siġġijiet, filwaqt li l-Partit Soċjal-Demokratiku tal-Iżvizzera u l-liberale Parti progressiste national kisbu siġġu kull wieħed.
L-istorja tal-belt fil-produzzjoni tal-arloġġi hija ddokumentata f'wieħed mill-ewwel mużewijiet tal-arloġġi fid-dinja, il-Musée d'Horlogerie du Locle, fil-Kastell ta' Monts, villa tas-seklu 19 fuq għolja fit-Tramuntana tal-belt.
Tul skema miftuħa ta' strixxi paralleli b'abitazzjonijiet residenzjali u bi studjos, l-ippjanar tal-belt jirrifletti l-ħtiġijiet tal-kultura lokali tal-produzzjoni tal-arloġġi li tmur lura għas-seklu 17, u li għadha ħajja sa llum il-ġurnata.
L-industrija tal-produzzjoni tal-arloġġi ġiet stabbilita f'Le Locle fis-seklu 17 minn Daniel Jeanrichard, produttur tal-arloġġi awtodidatta li ħeġġeġ il-bdiewa tal-inħawi jibdew jimmanifatturaw il-komponenti tal-arloġġi għalih matul ix-xtiewi twal.
Dawn iż-żewġ bliet huma l-għaxar Sit ta' Wirt Dinji tal-UNESCO fl-Iżvizzera, flimkien ma' oħrajn bħaċ-Ċentru Storiku ta' Bern, il-Kumpanija Ferrovjarja Retika, u l-Abbazija u l-Kunvent ta' Sankt Gallen.
L-ewwel skavi sistematiċi tat-teatru bdew fl-1881 mis-Soċjetà Arkeoloġika, taħt id-direzzjoni tal-arkeologu Panayis Kavvadias, u t-teatru baqa’ ppreservat f’kundizzjoni tajba ħafna bis-saħħa tar-restawr li twettaq minn P. Kavvadias , minn A. Orlandos u mill-Kumitat tal-Preservazzjoni tal-Monumenti ta’ Epidaurus .
L-Ispanjoli ta' Valencia kienu waslu fi qbil li jġib lil Pelé wara t-Tazza tad-Dinja tal-1958, però l-prestazzjonijiet tiegħu matul l-istess turnew ħallew lil Santos l-ebda għażla milli li jirrifjutaw milli jħallu 'l-plejer jitlaq.
L-istaġun l-iktar ta' suċċess għal Santos fil-Copa Libertadores kien fl-1962; it-tim kien imtella' fl-ewwel grupp flimkien ma' Cerro Porteño u Deportivo Municipal Bolivia fejn rebħu l-logħbiet kollha minbarra dro ta' 1–1 kontra Cerro barra minn darhom.
Minħabba li wara żewġ legs spiċċaw fi skor aggregat ta' 4–4, fil-logħba ta' spareġġ li ntlagħbet tat-30 ta' Settembru, Pelé skorja darbtejn hekk kif Santos saru l-ewwel klabb Brażiljan li rebaħ dan it-titlu kontinentali.
Pelé skorja erba' gowls fiż-żewġ legs kontra Botafogo, li kienu jinkludu lil ġganti Brażiljani bħal Garrincha u Jairzinho, inkluż il-gowl tad-dro fl-aħħar minuta tal-ewwel leg u tripletta fit-tieni leg fir-rebħa ta' 4–0 fl-Estadio do Maracanã.
Fil-konferenza stampa tal-preżentazzjoni, il-kelliem tal-klabb għall-istampa stqarr "Kellna ħafna stilel fl-Istati Uniti però l-ebda minnhom fil-livell ta' Pelé. Kulħadd ried imissu, joħodlu b'idejh, jieħu ritratt miegħu".
Il-buq huwa miżbugħ iswed b'żewġ strixxi bojod, li jibqgħu sejrin saż-żewġ gverti ewlenin tal-kanuni tal-bastiment li fuqhom huwa bbażat id-disinn, għalkemm l-Amerigo Vespucci jġorr żewġ kanuni tas-salut ta' sitt libbri kull wieħed biss fuq muntaturi li jduru fuq il-gverta, quddiem l-arblu prinċipali.
Fl-1925, ir-Regia Marina ordnat żewġ vapuri tat-tbaħħir għat-taħriġ skont disinn tal-Ġeneral Logutenent Francesco Rotundi tal-Korp tal-Inġinerija tal-Flotta Navali Taljana, ispirat mill-istil tal-vapuri l-kbar b'74 kanun tal-aħħar tas-seklu 18 .
Wara xi xogħlijiet ta' mmodernizzar bejn l-2013 u l-2016, il-vapur ġie armat b'żewġ magni 4-stroke bi 12-il ċilindru tat-tip MTU, ta' 1,32 MW kull waħda, li jaħdmu bid-diżil, b'żewġ magni 4-stroke bi tmien ċilindri tat-tip MTU, ta' 760 kW kull waħda, li jaħdmu bid-diżil, b'magna elettrika waħda tat-tip NIDEC .
Kienu importanti wkoll fil-battalja kontra l-Mamluk fl-1426, fejn ġarrbu ħsarat estensivi u minn dak iż-żmien 'l hawn ma reġgħux inbnew. It-torrijiet inqerdu wara terremot qawwi fl-1491, iżda l-fdalijiet tagħhom għadhom viżibbli. Il-kastell għadda f'idejn il-Venezjani li għamlu xi żidiet.
Peress li hija magħrufa sew għall-ħitan Medjevali tagħha, Ávila xi kultant tissejjaħ "il-Belt tal-Ġebel u tal-Qaddisin", u ssostni li hi waħda mill-bliet bl-ogħla għadd ta' knejjes Rumaneski u Gotiċi per capita fi Spanja.
It-tkabbir reġa' majna taħt Franco, iżda Ávila ma kellhiex influwenza kbar fis-soċjetà Spanjola fl-istorja reċenti, apparti t-trawwim ta' politiċi bħal Adolfo Suárez, l-ewwel Prim Ministru elett demokratikament fi Spanja wara żmien Franco, u José María Aznar, li kien Prim Ministru mill-1996 sal-2004, li rrappreżenta lil Ávila fil-Cortes iżda ma kienx mill-belt.
Iż-żona kkonfinata bis-swar hija kbira 31 ettaru b'perimetru ta' 2,516-il metru , 88 blokka ta' torrijiet semiċirkolari, 2,500 merlon, ħitan ħoxnin sa tliet metri , b'għoli medju ta' 12-il metru , u b'disa' daħliet.
Carcassonne ġiet identifikata strateġikament meta r-Rumani ffortifikaw il-quċċata tal-għolja tagħha għall-ħabta tal-100 Q.K. u eventwalment għamluha l-kolonja ta' Julia Carsaco, iktar 'il quddiem imsejħa Carcaso, u mbagħad Carcasum .
Il-fortifikazzjonijiet ġew ikkonsolidati fejn kien meħtieġ, iżda l-attenzjoni ewlenija ngħatat lir-restawr tas-soqfa tat-torrijiet u tal-istrutturi difensivi, fejn Viollet-le-Duc ordna l-qerda tal-istrutturi li kienu nbnew ma' dawn il-ħitan, uħud minnhom pjuttost antiki.
Pjattaformi u ħitan temporanji tal-injam kienu jinbnew mas-swar ta' fuq tal-fortizza permezz ta' toqbiet kwadri fil-faċċati tal-ħitan, u b'hekk kienu jipprovdu protezzjoni għad-difensuri fuq is-swar u setgħu jixxabtu 'l barra mingħajr ma jidhru biex jisparaw jew iwaqqgħu ż-żejt jaħraq fuq min kien iwettaq l-attakki kontra l-belt.
Carcassonne għandha klima subtropikali umduża , għalkemm għandha influwenza Mediterranja notevoli bi sjuf sħan , klima li hija iktar tipika tan-Nofsinhar ta' Franza, bi xtiewi moderatament bix-xita u miti u bi sjuf b'medja ta' iktar minn 28 C binhar bi ftit xita.
L-ewwel sinjali ta' insedjament f'dan ir-reġjun imorru lura għal madwar it-3500 Q.K., iżda s-sit tal-għolja ta' Carsac — isem Ċeltiku li nżamm f'siti oħra fin-Nofsinhar — sar post kummerċjali importanti fis-seklu 6 Q.K. Il-Volcae Tectosages iffortifikawha u għamluha oppidum, forti f'għolja, u ngħatat l-isem ta' "Carsac".
Fl-aħħar tas-snin 90 tas-seklu 20, l-ajruport ta' Carcassonne beda jakkomoda titjiriet irħas mill-ajruporti Ewropej u lejhom, u sal-2009 kellu konnessjonijiet ta' titjiriet regolari ma' Porto, Bournemouth, Cork, Dublin, Frankfurt , Londra , Liverpool, East Midlands, Glasgow u Charleroi.
L-etimoloġija folkloristika — li tinvolvi châtelaine msejħa Carcas, ingann li temm assedju, u d-daqq brijuż tal-qniepen — għalkemm imfakkra permezz ta' skultura Neo-Gotika ta' Mme. Carcas fuq kolonna ħdejn id-Daħla ta' Narbonne, hija invenzjoni moderna.
L-ewwel u akbar avveniment seħħ mit-12 ta' Lulju sal-20 ta' Lulju f'Nitra, is-Slovakkja u kien appoġġjat uffiċjalment mill-ministru tal-edukazzjoni Slovakk, Dušan Čaplovič, il-president tar-Reġjun ta ' Nitra, Milan Belica, u s-sindku ta' Nitra, Jozef Dvonč.
Barra minn hekk, il-prinċipju ta' struttura ċirkolari b'ħitan għoljin li jagħmluha diffiċli biex wieħed jixxabbat magħhom u jitla' fuqhom jaf ispira wkoll it-torrijiet ċirkolari fis-sit arkeoloġiku ta' Al-Khutm kif ukoll fil-biċċa l-kbira tal-fortijiet madwar Nizwa.
Dan ix-xogħol kompla jqanqal id-deduzzjoni ta’ Ohm tar-riżultati minn evidenza sperimentali, u partikolarment fit-tieni xogħol tiegħu, huwa kien kapaċi jipproponi liġijiet li rnexxielhom jispjegaw ir-riżultati ta’ oħrajn li kienu qed jaħdmu fil-qasam tal-elettriku galvaniku.
F’dan ix-xogħol, huwa ddikjara l-liġi tiegħu għall-forza elettromottiva li taġixxi bejn l-estremitajiet ta’ kwalunkwe parti ta’ ċirkwit hija l-prodott tal-qawwa tal-kurrent, u r-reżistenza ta’ dik il-parti taċ-ċirkwit.
Il-liġi akustika ta’ Ohm, li xi kultant tissejjaħ il-liġi tal-fażi akustika jew sempliċement il-liġi ta’ Ohm, tiddikjara li ħoss mużikali jiġi pperċepit mill-widna bħala sett ta’ għadd ta’ tonalitajiet armoniċi puri kostitwenti.
It-Toroq tal-Ħarir: il-Kuritur ta' Zarafshan-Karakum huwa Sit ta' Wirt Dinji transnazzjonali tal-UNESCO li jkopri r-rotot bejn Zarafshan u Karakum tat-Toroq tal-Ħarir u s-siti storiċi tul il-kuritur.
Tikkonsisti minn bitħa rettangolari magħluqa permezz ta' kjostri, b'kolonni mnaqqxin u elementi arkitettoniċi ta' 27 tempju Ġain u Induista, li twaqqgħu minn Qutub-ud-Din Aibak kif iddokumentat fil-kitba mnaqqxa tiegħu mad-daħla prinċipali tal-Lvant.
Il-Pilastru tal-Ħadid fil-bitħa fih kitba mnaqqxa bis-Sanskritu, bil-kitba Braħmina tas-seklu 4 W.K., li tgħid li l-pilastru kien ġie stabbilit bħala Vishnudhvaja fuq l-għolja magħrufa bħala Vishnupada bħala mafkar tar-re setgħan imsejjaħ Chandra.
Fl-imgħoddi, l-istudjużi kienu jemmnu li l-kumpless kien inbena biex tiġi promossa l-konverżjoni għall-Iżlam fost is-sudditi l-ġodda tal-Guridi, kif ukoll bħala simbolu tal-adeżjoni tal-Guridi għal sistema soċjoreliġjuża.
Issa hemm tagħrif ġdid li jissuġġerixxi li l-konverżjoni għall-Iżlam ma kinitx prijorità ewlenija tal-annessjonijiet il-ġodda u minflok il-governaturi Guridi riedu jagħmlu sinteżi tal-kultura lokali u l-Iżlam permezz tan-negozjar.
Il-kitba tgħid: il-Koran, sura II, versi 255-60; il-Koran, sura LIX, versi 22-23, u attributi ta' Alla; l-isem u t-titli ta' Ghiyath al-Din; il-Koran, sura XLVIII, versi 1-6; l-isem u t-titli ta' Mu’izz al-Din; u kwotazzjonijiet oħra mill-Koran kif ukoll it-titli li ġejjin f'din il-kitba rrestawrata: "L- Amir, l-iżjed kmandant glorjuż u kbir tal-armata".
Il-Qutb Minar, spellut ukoll Qutub Minar u Qutab Minar, huwa minaret u "torri tal-vitorja" li jifforma parti mill-kumpless ta' Qutb, li jinsab fis-sit tal-eqdem belt iffortifikata ta' Delhi, Lal Kot, stabbilita mir-Rajput ta' Tomara.
Tliet snin wara mewtu, in-neputi jew il-kuġin tiegħu Tantamani ħataf lil Tebe, invada lill-Eġittu t'Isfel u għamel assedju kontra Memphis, għalkemm abbanduna t-tentattivi tiegħu li jaħkem il-pajjiż fis-663 Q.K. u rtira lejn in-Nofsinhar.
L-Assirjani komplew jissieltu kontrih u ħadu lil Tebe, li żdiedet mal-lista twila ta' bliet li ġew misruqa u meqruda mill-Assirjani, kif kiteb Ashurbanipal stess:Il-belt, kollha kemm hi, ħkimtha bl-għajnuna ta' Ashur u Ishtar.
Ħadt il-fidda, id-deheb, il-ħaġar prezzjuż, il-ġid kollu tal-palazz, id-drapp lussuż, l-għażel prezzjuż, iż-żwiemel grandjużi, l-irġiel u n-nisa superviżuri, żewġ obeliski tal-elektrum mill-isbaħ li jiżnu 2,500 talent, u l-bibien tat-tempji li qaċċadt mill-bażijiet tagħhom, u ġarrejthom lejn l-Assirja.
Is-sit ta' Tebe jinkludi diversi nħawi kemm fix-xatt tal-Lvant tan-Nil, fejn hemm it-tempji ta' Karnak u ta' Luxor u fejn kien hemm il-belt, kif ukoll fix-xatt tal-Punent, fejn kien hemm nekropoli b'ċimiterji rjali u kumplessi funebri privati u rjali kbar.
Għalkemm ma fadal l-ebda binja f'Tebe li hija eqdem minn partijiet tal-kumpless tat-Tempju ta' Karnak li x'aktarx li jmorru lura għar-Renju Nofsani, il-parti t'isfel ta' statwa tal-faragħun Nyuserre tal-ħames dinastija nstabet f'Karnak.
Ir-Reġina Hatshepsut għenet lill-ekonomija ta' Tebe tiffjorixxa permezz tat-tiġdid tan-networks kummerċjali, primarjament il-kummerċ fil-Baħar l-Aħmar bejn il-port ta' Al-Qusayr f'Tebe, Elat u l-art ta' Punt.
Xi kultant Tebe jingħad li hija l-forma Latinizzata tal-Grieg Antik: , li min-naħa l-oħra hija l-forma Griega tal-Eġizzjan demotiku tꜣ jpt , b'referenza għal jpt-swt; it-tempju li issa huwa magħruf bl-isem Għarbi tiegħu, Karnak , fix-xatt tal-Grigal tal-belt.
Diġà minn żmien l-Ilijade ta' Omeru, il-Griegi kienu jiddistingwu lil Tebe tal-Eġittu bħala "Tebe tal-Mitt Daħla" , għad-differenza tat-"Tebe tas-Seba' Daħliet" f'Boeotia, il-Greċja.
Finalment sal-ħabta tal-2050 Q.K., iben Intef III, Mentuhotep II , ħa lil Herakleopolis bil-forza u reġa' unifika l-Eġittu taħt mexxej wieħed, u b'hekk beda l-perjodu issa magħruf bħala r-Renju Nofsani.
It-tieni mewġa ta' Asjatiċi msejħa Hyksos (minn Heqa-khasut, jiġifieri "mexxejja ta' artijiet barranin", kif l-Eġizzjani kienu jsejħu lill-mexxejja tagħhom) emigraw fl-Eġittu u għelbu liċ-ċentru tal-poter tal-Kananiti f'Avaris, u bdew il-15-il dinastija hemmhekk.
Kulma jmur il-kontrol tal-affarijiet lokali bdiet tgħaddi iktar f'idejn il-Patrijiet Għoljin ta' Amun, tant li matul it-Tielet Perjodu Intermedju, Il-Patrijiet Għoljin ta' Amun kellu poter assolut fin-Nofsinhar, bħala kontrobilanċ għar-rejiet tal-21 u tat-22 dinastiji li rrenjaw mid-delta tan-Nil.
Eventwalment stabbilew l-14-il dinastija f'Avaris għall-ħabta tal-1805 Q.K. jew għall-ħabta tal-1710 Q.K. B'hekk, l-Asjatiċi stabbilew eġemonija fuq il-maġġoranza tar-reġjun tad-delta, u serqu dawn it-territorji mill-influwenza tat-13-il dinastija li sadanittant kienet laħqet minflok it-12-il dinastija.
Gwarniġjon Ruman permanenti ġie stabbilit matul ir-renju tal-imperatur Septimius Severus, u l-imperatur stess jaf żar l-insedjament għall-ħabta tal-202 W.K. Madankollu, ir-Rumani rtiraw mill-inħawi ftit deċennji wara matul il-kriżi tas-seklu 3.